બધા એને જય અને વીરુ કહેતા હતા!! નાનપણથી જય અને વીરુ કહેતા હતા!! બંને વચ્ચે ગજબનો નાતો હતો . ગજબનો એટલે તમે વાત જ જવા દ્યો!! બેય એકજ ગામડામાં જન્મેલા.. એક જ શેરીમાં અને સામે સામે ડેલા હતા..!! બેય ના પાપા પણ ભાઈ બંધ!! જય અને વીરુ ની જમીન પણ પાસે પાસે એટલે શેઢા પાડોશી પણ ખરા પણ એના કરતા બંને મન પાડોશી હતા. એકબીજાના મનને પારખી જનારા સાચા મિત્રો હતા.. જય એટલે જયેશ ભોળાભાઈ પટેલ અને વીરુ એટલે વિરેશ નાનજીભાઈ પટેલ!!